ကြမ်းကျွံလျှင် နုတ်၍ရသည်၊ စကားလွန်လျှင် နုတ်၍မရ

ကြမ်းကျွံလျှင် နုတ်၍ရသည်၊ စကားလွန်လျှင် နုတ်၍မရ သည် မြန်မာဆိုရိုးစကား ဖြစ်သည်။
အဓိပ္ပာယ်

ကြမ်းကျွံလျှင် နုတ်၍ရသည်၊ စကားလွန်လျှင် နုတ်၍မရ ဆိုသည်မှာ ကြမ်းပေါက်ထဲသို့ ခြေထောက် ကျွံဝင်သွားလျှင် ပြန်လည် ဆွဲထုတ်၍ ရနိုင်သော်လည်း စကားတစ်ခွန်းကို မှားယွင်းစွာ ပြောဆိုမိပါက ပြန်လည် ရုပ်သိမ်း၍ မရနိုင်တော့ဟု ဆိုလိုသည်။ ဤဆိုရိုးစကားသည် စကားပြောဆိုရာတွင် သတိထားဆင်ခြင်သင့်ကြောင်းကို အလေးအနက်ထား သွန်သင်ဆုံးမထားသည်။

   ကြမ်းကျွံလျှင် နုတ်၍ရသည် ဆိုသည်မှာ ရုပ်ပိုင်းဆိုင်ရာ အမှားတစ်ခုကို ပြန်လည် ပြုပြင်နိုင်ကြောင်းကို ရည်ညွှန်းသည်။
   စကားလွန်လျှင် နုတ်၍မရ ဆိုသည်မှာ နှုတ်မှထွက်သွားသော စကားသည် ပြန်လည်ရုပ်သိမ်း၍ မရနိုင်တော့ဘဲ အခြားသူများ၏ စိတ်ကို ထိခိုက်စေနိုင်ကြောင်း၊ အထင်အမြင် လွဲမှားစေနိုင်ကြောင်းကို ရည်ညွှန်းသည်။

ဆိုလိုသည်မှာ စကားပြောဆိုရာတွင် အထူးသတိထားသင့်ပြီး စကားတစ်ခွန်း မပြောဆိုမီ သေချာစွာ စဉ်းစားသင့်ကြောင်းကို ဖော်ပြသည်။ မှားယွင်းစွာ ပြောဆိုမိသော စကားတစ်ခွန်းသည် ပြန်လည် ပြုပြင်၍ မရနိုင်သောကြောင့် နောင်တရစရာများ ဖြစ်ပေါ်စေနိုင်သည်။

ကိုးကားချက်များ

   ဪ၊ ခက်နေပါပြီ… ကြမ်းကျွံလျှင် နုတ်လို့ရ၊ စကားလွန်လျှင် နုတ်လို့မရဘူးဆိုမဟုတ်လား။ [၁၂၈၃] ရွှေပြည်၊ ပ။ ၅၇။
   မေမေလည်း အားနာတာနဲ့ စကားဆက်ပြီး ကြမ်းကျွံလျှင် နုတ်ရတယ်၊ စကားလွန်လျှင် နုတ်မရဘူး။ စိတ်ပါလိုက်ပါတော့ သမီးရယ်၊ [၁၂၉၀] ကဝိမှန်၊ ၂၊ ၈။ ၂၆၁။

ကိုးကား

Category:မြန်မာဆိုရိုးစကားများ